Greek Legal Document

Category: 44

Content:
31. ΝΟΜΟΘΕΤ. ΔΙΑΤΑΓΜΑ υπ’ αριθ. 763 της 14/21 Δεκ. 1970 (ΦΕΚ Α΄ 283) Περί τροποποιήσεως διατάξεων τινών της νομοθεσίας περί προσλήψεως μισθωτών. Άρθρ.1.-(Αντικαθίσταται η παρ. 2 άρθρ. 5 Ν.Δ. 2656/1953, ανωτ. αριθ. 12). Άρθρ.2.-Προς απλούστευσιν και ταχυτέραν διεξαγωγήν της διαδικασίας ενημερώσεως του Ο.Α.Ε.Δ. επί των προσλήψεων μισθωτών, επιτρέπεται η, δαπάναις τούτου, εκτύπωσις και δωρεάν διάθεσις εις τας επιχειρήσεις των αναγκαίων κατά την κρίσιν του Δ.Σ. αυτού εντύπων. Επιτρέπεται ωσαύτως η ανάληψις υπό του Ο.Α.Ε.Δ. της επιβαρύνσεως δια ταχυδρομικά τέλη αποστολής υπό των επιχειρήσεων εις τον Ο.Α.Ε.Δ. των στοιχείων των. Άρθρ.3.-Δημόσιαι Υπηρεσίαι, Ν.Π.Δ.Δ., Τράπεζαι, Δημόσιαι Επιχειρήσεις ή Επιχειρήσεις Κοινής Ωφελείας, υποχρεούνται να γνωστοποιούν εις τον Οργανισμόν Απασχολήσεως Εργατικού Δυναμικού πάσαν προκήρυξιν διαγωνισμού περί προσλήψεως προσωπικού επί οιαδήποτε σχέσει εργασίας. Άρθρ.4.-1.Επί προσλήψεων μισθωτών οποτεδήποτε γενομένων, μέχρι της δημοσιεύσεως του παρόντος, κατά παράβασιν των κειμένων διατάξεων, παρέχεται η ευχέρεια εις τους οικείους εργοδότας, όπως, εντός ανατρεπτικής προθεσμίας ενός μηνός από της ισχύος του παρόντος, αναγγείλωσι ταύτας εις τα αρμόδια Γραφεία Ευρέσεως Εργασίας της περιφερείας των και απαλλαγώσι πάσης κυρώσεως. 2.Πρόστιμα δια παραβάσεις, περί ων η προηγουμένη παρ. 1, βεβαιωθέντα και μη εισπραχθέντα, δεν αναζητούνται, καταργουμένης πάσης εν εκκρεμότητι σχετικής διαδικασίας. Άρθρ.5.-Η ισχύς του παρόντος Ν.Δ/τος άρχεται από της δημοσιεύσεως εις την Εφημερίδα της Κυβερνήσεως. Σελ. 82,18(ι) Τεύχος Η91- Σελ. 66 Με το άρθρ. 15 του Νόμ. 1648/86 (ΦΕΚ Α΄ 147) (κατωτ. σελ. 195) ορίστηκε ότι: «Με αποφάσεις του Υπουργού Εργασίας καθορίζεται, ύστερα από έρευνα της εγχώριας αγοράς εργασίας, μετά γνώμη του ΑΣΕ, ο ανώτατος αριθμός αδειών εργασίας που χορηγούνται κάθε έτος σε αλλοδαπούς κατά υπηκοότητα, επάγγελμα και χρονική διάρκεια για παροχή εξαρτημένης εργασίας στις διάφορες περιοχές της χώρας. 15.Γ .α.31 Γραφεία Εύρεσης Εργασίας Σύμβουλοι Εργασίας